La dramaturga i guionista Elisenda Guiu presenta el seu nou llibre, 'El naixement'
La dramaturga i guionista Elisenda Guiu presenta el seu nou llibre, 'El naixement' 20/oct/2017
SGAE Catalunya (Barcelona)
La nostra seu acull la presentació d'El naixement, el nou llibre de la dramaturga i guionista Elisenda Guiu que aviat arribarà a les llibreries.
Publicat per Arola Editors i amb pròleg de Miquel Strubell, la història d'El naixement se situa el dia del referèndum per la independència de Catalunya, quan una parella catalana molt vinculada al procés ha de viatjar a Madrid per conèixer la seva neboda recent nascuda… Però, què passa quan en una mateixa família conviuen ideologies diferents? Una història molt actual en temps convulsos.
En el marc de l'acte, els assistents podran gaudir d'un tast de l'obra a càrrec de les actrius Bea Segura i Muguet Franc, i els actors Ignasi Guasch i Jacob Valltramunt, així com d'un col·loqui amb l'autora.